《余谪沙阳地僻家远遇寒食如不知盖闽人亦不甚重其节也感而赋诗五首以杜子美无家对寒食五字为韵 其三》
宋代·葛胜仲

天涯遇寒食，嘉节无与对。独酌一杯酒，慷慨使心痗。

来者复可追，既往那复悔。翛然畎亩心，敢忘犬马爱。

之推自欲隐，去去何所怼。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。